ระเบียบกรุงเทพมหานครระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงินและการตรวจเงิน(ฉบับที่ 6)พ.ศ.2540__________โดยที่เป็นการสมควรแก้ไขเพิ่มเติมระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงินพ.ศ.2530 ให้เหมาะสมยิ่งขึ้นอาศัยอำนาจตามความในมาตรา 49แห่งพระราชบัญญัติระเบียบบริหารราชการกรุเทพมหานคร พ.ศ. 2528 และข้อ 18(2)แห่งข้อบัญญัติกรุงเทพมหานคร เรื่อง วิธีการงบประมาณ พ.ศ.2529ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ ข้อ 1 ระเบียบนี้เรียกว่าระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน(ฉบับที่ 6)พ.ศ. 2540 ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ 3 ให้ยกเลิกความในบทนิยามคำว่าหน่วยการคลังและหัวหน้าหน่วยการคลัง ในข้อ 4แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงิน และการตรวจเงินพ.ศ.2530 ซึ่งแก้ไขเพิ่มเติมโดยระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน (ฉบับที่ 5)พ.ศ.2540 และให้ใช้ความต่อไปนี้แทน หน่วยงานคลังหมายความว่า หน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงิน การนำส่งเงินการฝากเงิน และการเก็บรักษาเงิน ทั้งนี้ ให้รวมถึงฝ่ายการคลังสำนักงานเลขานุการสำนัก ฝ่ายการคลังกองกลาง สำนักปลัดกรุงเทพมหานคร ฝ่ายการคลัง สำนักงานเขตฝ่ายบริหารงานทั่วไป สำนักงานเลขานุการผู้ว่าราชการกรุงเทพมหานครฝ่ายบริหารงานทั่วไป สำนักงานเลขานุการสภากรุงเทพมหานคร และฝ่ายการคลังสำนักงานเลขานุการสำนักงานคณะกรรมการข้าราชการกรุงเทพมหานคร ด้วยหัวหน้าหน่วยงานคลัง หมายความว่า หน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงิน การนำส่งเงินการฝากเงิน และการเก็บรักษาเงิน ทั้งนี้ ให้รวมถึงหัวหน้าฝ่ายการคลังสำนักงานเลขานุการสำนัก หัวหน้าฝ่ายการคลัง กองกลาง สำนักปลัดกรุงเทพมหานครหัวหน้าฝ่ายการคลัง สำนักงานเขต หัวหน้าฝ่ายบริหารงานทั่วไปสำนักงานเลขานุการผู้ว่าราชการกรุงเทพมหานคร หัวหน้าฝ่ายบริหารงานทั่วไปสำนักงานเลขานุการสภากรุงเทพมหานคร และหัวหน้าฝ่ายการคลัง สำนักงานเลขานุการ สำนักงานคณะกรรมการข้าราชการกรุงเทพมหานคร ด้วย ข้อ 4 ให้ยกเลิกความใน (2) ของข้อ 32แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ.2530ซึ่งแก้ไขเพิ่มเติมโดยระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน (ฉบับที่ 2) พ.ศ.2532 และให้ใช้ความต่อไปนี้แทน (2)กรณีเบิกจ่ายเงินกับหน่วยการคลัง รวมทั้งเงินนอกงบประมาณ การตรวจฎีกาให้เป็นอำนาจหน้าที่ของหัวหน้าหน่วยการคลังและการอนุมัติฎีกาเป็นอำนาจหน้าที่ของหัวหน้าหน่วยการคลังตำแหน่งปลัดกรุงเทพมหานครผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานครเลขานุการผู้ว่าราชการกรุงเทพมหานคร เลขานุการสภากรุงเทพมหานครหรือผู้อำนวยการเขต แล้วแต่กรณี ข้อ 5 ให้ยกเลิกความในข้อ 35แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงินพ.ศ.2530 และให้ใช้ความต่อไปนี้แทน ข้อ 35ฎีกาเบิกเงินหรือเอกสารประกอบฎีกาใดไม่ถูกต้องในสาระสำคัญ ให้ผู้ตรวจฎีกาทักท้วงเป็นหนังสือเพื่อให้ผู้เบิกได้แก้ไขให้ถูกต้องภายในสามวันทำการนับแต่วันถัดจากวันที่ได้รับการทักท้วงนั้นหากไม่สามารถแก้ไขให้ทันตามกำหนดดังกล่าวได้ และเป็นกรณีที่มีเหตุอันสมควรผู้มีอำนาจอนุมัติฎีกาตามข้อ 32 อาจพิจารณาให้ขยายระยะเวลาการแก้ไขฎีกาดังกล่าวตามที่เห็นสมควรได้ในกรณีที่ฎีกามีข้อผิดพลาดเล็กน้อยและมิใช่เป็นสาระสำคัญหรือมิใช่เป็นจำนวนเงินที่ขอเบิกผู้ตรวจฎีกาหรือผู้อนุมัติอาจแก้ไขให้ถูกต้องและแจ้งให้ผู้เบิกทราบหรือแจ้งให้ผู้เบิกเป็นผู้แก้ไขก็ได้ ข้อ 6 ให้ยกเลิกความใน (1) ของข้อ 43แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ.2530 และให้ใช้ความต่อไปนี้แทน (1)การจ่ายเงินซึ่งมีจำนวนตั้งแต่ 5,000 บาทขึ้นไป ให้อออกเช็คสั่งจ่ายในนามเจ้าหนี้หรือผู้มีสิทธิรับเงิน และขีดฆ่าคำว่าหรือตามคำสั่ง หรือหรือผู้ถือ ออก และจะขีดคร่อมหรือไม่ก็ได้เว้นแต่การจ่ายเงินนั้นเบิกจากบัญชีออมทรัพย์หรือบัญชีอื่นใดซึ่งไม่อาจสั่งจ่ายเป็นเช็คได้หัวหน้าหน่วยการคลังอาจพิจารณาให้จ่ายเป็นเงินสดก็ได้ ทั้งนี้ ต้องไม่เกินจำนวน20,000บาท ข้อ 7 ให้ยกเลิกความในข้อ 56แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ.2530 และให้ใช้ความต่อไปนี้แทน ข้อ 56ให้ผู้ดำรงตำแหน่งต่อไปนี้เป็นผู้มีอำนาจอนุมัติการจ่ายเงินยืม(1)เลขานุการผู้ว่าราชการกรุงเทพมหานคร เลขานุการสภากรุงเทพมหานคร ผู้อำนวยการเขต ครั้งหนึ่งไม่เกิน 10,000บาท(2) ผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานคร ครั้งหนึ่งไม่เกิน 20,000 บาท(3) ปลัดกรุงเทพมหานคร ครั้งหนึ่งไม่เกิน 50,000 บาท(4) ผู้ว่าราชการกรุงเทพมหานคร ไม่จำกัดวงเงิน ข้อ 8 ให้ยกเลิกความในข้อ 76แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ.2530 และให้ใช้ความต่อไปนี้แทน ข้อ 76จำนวนเงินที่เก็บรักษาไว้ในหน่วยการคลังต้องไม่เกิน50,000บาทและหน่วยการคลังของสำนักงานเลขานุการผู้ว่าราชการกรุงเทพมหานครสำนักงานเลขานุการสภากรุงเทพมหานคร และสำนักงานเขต ไม่เกิน20,000 บาทเว้นแต่ในกรณีจำเป็นให้ปลัดกรุงเทพมหานครอนุมัติขยายวงเงินที่เก็บรักษาในหน่วยการคลังนั้นได้ ข้อ 9ให้ยกเลิกความในข้อ 78 แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ.2530 ซึ่งแก้ไขเพิ่มเติมโดยระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน(ฉบับที่ 5)พ.ศ.2540 และให้ใช้ความต่อไปนี้แทน ข้อ 78การถอนเงินฝากตามข้อ 77 ให้เป็นอำนาจหน้าที่ของผู้ดำรงตำแหน่งต่อไปนี้ลงชื่อถอนเงินร่วมกัน แล้วแต่กรณี (1)ปลัดกรุงเทพมหานครกับผู้อำนวยการสำนักงานการคลัง(2) ปลัดกรุงเทพมหานครกับผู้อำนวยการกองกลาง สำนักปลัดกรุงเทพมหานครหรือผู้อำนวยการสำนักกับเลขานุการสำนักหรือผู้อำนวยการกองคลัง แล้วแต่กรณี(3) หัวหน้าสำนักงานคณะกรรมการข้าราชการกรุงเทพมหานครกับเลขานุการสำนักสำนักงานคณะกรรมการข้าราชการกรุงเทพมหานคร(4) เลขานุการผู้ว่าราชการกรุงเทพมหานครกับหัวหน้าสำนักงานเลขานุการผู้ว่าราชการกรุงเทพมหานคร(5) เลขานุการสภากรุงเทพมหานครกับหัวหน้าฝ่ายบริหารงานทั่วไป(6) ผู้อำนวยการเขตกับหัวหน้าฝ่ายการคลัง สำนักงานเขต เพื่อประโยชน์ในการดำเนินการตามระเบียบนี้ กรณีมีเหตุจำเป็น หรือมีการเปลี่ยนแปลงชื่อตำแหน่งหัวหน้าส่วนราชการหรือหัวหน้าหน่วยงานจนเป็นเหตุให้ไม่อาจดำเนินการตามวรรคหนึ่งได้ให้ปลัดกรุงเทพมหานครพิจารณาแต่งตั้งผู้ลงชื่อถอนเงินร่วมกันแทนตำแหน่งดังกล่าวได้ ข้อ 10ให้ยกเลิกความในข้อ 80 แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ.2530 และให้ใช้ความต่อไปนี้แทน ข้อ 80ให้ปลัดกรุงเทพมหานคร ผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานครเลขานุการผู้ว่าราชการกรุงเทพมหานคร เลขานุการสภากรุงเทพมหานคร หรือผู้อำนวยการเขตแล้วแต่กรณี แต่งตั้งกรรมการรับผิดชอบรักษาเงินไว้ ณหน่วยการคลังไม่น้อยกว่าสามคน และในจำนวนนี้ต้องมีผู้อำนวยการกองการเงินหรือหัวหน้าหน่วยการคลังแล้วแต่กรณี รวมอยู่ด้วยประกาศ ณ วันที่ 17 ธันวาคมพ.ศ.2540พิจิตต รัตตกุลผู้ว่าราชการกรุงเทพมหานคร